《今日僧李正甫还零丁山》
明代·张家珍

靖康一买钓鱼船，牢落零丁有几年。今夜暂同灯下酒，明朝相几岛中天。

山深麋鹿依弘景，海阔鱼龙傍鲁连。莫叹无成当此日，从来贤哲本山川。

作者简介：张家珍（一六三一—一六六○），字璩子。东莞人。家玉仲弟，祖明教、父兆龙俱布衣。明桂王永历元年（一六四七）年十六，从家玉起兵抗清。家玉殁，与总兵陈镇国拥残卒数万于龙门以图恢复，旋以兄荫拜锦衣卫指挥使。广州再破，隐于铁园，家居养父，折节读书，年未及三十而卒。遗作由友人编为《寒木居诗钞》一卷。清陈伯陶《胜朝粤东遗民录》卷二有传。张家珍诗，以清光绪三十二年（一九〇六）东莞寓园祖若旧庐刊《寒木居诗钞》为底本，参校民国二十一至二十三年东莞张伯桢纂《沧海丛书》本《张文烈遗集》附刻之《寒木居诗钞》。